Andorra - Vikipeedia, vaba entsüklopeedia

# Andorra

### Allikas: Vikipeedia

Andorra Vürstiriik
Principat d'Andorra

Andorra lipp | Andorra vapp

Riigikeel | katalaani keel
Pealinn | Andorra la Vella
Prantsusmaa kaas-vürst | Nicolas Sarkozy
Katalaani kaas-vürst | Joan Enric Vives i Sicilia
Peaminister | Albert Pintat Santolària
Pindala | 468 km²
Rahvaarv (2006) Rahvastiku tihedus | 67 313 147,8 in/km²
Iseseisvus | 1278
Rahaühik | euro (EUR)
Ajavöönd | maailmaaeg +1
Riigihümn | El Gran Carlemany
Üladomeen | .ad
Maakood | 376

Andorra (Andorra Vürstiriik) on suurim Euroopa kääbusriik. Ta asub Lääne-Euroopas Hispaania ja Prantsusmaa piiril Püreneede mägedes.

## [redigeeri] Ajalugu

Andorra Vürstiriik loodi 1278. aastal ja tema põhiseadus kiideti heaks 1993. aasta referendumil. Vürstiriiki valitsevad kaks kaasvalitsejat, kelleks on - episkopaalse kaasvalitsejana Seu d'Urgelli (piirile lähim Hispaania linn) piiskop Joan Enric Vives i Sicília ja Prantsuse kaasvalitsejana president Nicolas Sarkozy. Valitsusjuht ehk peaminister valitakse Ülemkogu poolt ning kinnitatakse kaasvalitseja poolt. Praegune peaminister on Albert Pintat Santolària. Peaminiter nimetab ametisse valitsuse.

## [redigeeri] Rahvastik

Andorras elas 1. jaanuaril 2006. aastal arvestuslikult 67 313 inimest, kellest 36% on andorralased, 58,5% hispaanlased, 22,5% portugallased ja 10,1% prantslased. Rahvastiku keskmine vanus on 36-40 aastat. Viimase 25 aasta jooksul on välismaalaste arv kahekordistunud. Selleks et saada Andorra kodakondsus, peab olema kas abielus andorralasega või olema Andorras alaliselt elanud vähemalt 20 aastat või omada selleks sünnijärgset õigust.

Ametlik keel on katalaani keel. Kasutusel on ka hispaania keel ja prantsuse keel.

## [redigeeri] Majandus

Makromajandus

Varem oli põhiliseks tegevusalaks lamba- ja tubakakasvatus, tänapäeval aga kaubandus ja turism.

Aastatel 1997-2004 oli keskmine majanduskasv 4,5%. SKT oli 2005. aastal 2 miljardit eurot. Standard & Poors’i poolt antud riigireiting on 2A. Riigi majanduse peamised mootorid on kaubandus, turism ja finantssektor, mis ühtlasi on ka suurimad tööandjad (52, 63%). Inflatsiooni oli 2005. aastal 3,1%. Keskmine kuupalk oli 2006. aasta alguses 1630 € ja miinimumpalk 839 €.

Turismisektor hakkas arenema 1960. aastatel. Teenustesektor asendas kiiresti põllumajanduse, kus praegu on hõivatud vaid 0,32% elanikkonnast. Kõige rohkem on tööealisest elanikkonnast hõivatud kaubanduses (26,9%), ehituses (15,9%) ja hotellinduses (13,3%).

Väliskaubandus

Andorra väliskaubanduses domineerib import. 2004. aastal moodustas import 1412 miljonit eurot ja eksport 98 miljonit eurot. Peamiseks kaubanduspartneriks on Euroopa Liit – 2005. a. moodustas 88% impordist Euroopa Liidust tulev kaup ja praktiliselt kogu eksport läks Euroopa Liitu. Peamised importkaubad on masinad ja seadmed (20,9% koguimpordist), valmistoidukaubad (12,1%), transpordivahendid (11,3%), keemiatooted (10,1%) ning puit ja puidutooted (8,6%).

Ärikeskkond

Ärikeskkonna iseloomustus

Andorra ärikeskkonda iseloomustab:

- kiire majanduskasv;
- noor ja kvalifitseeritud tööjõud;
- lihtne juurdepääs administratsioonile;
- väga hea telekommunikatsioonivõrk;
- kahe suure rahvusvahelise lennujaama – Toulouse’i ja Barcelona - lähedus. 2008 aastast loodetakse sisse seada ka regulaarne kopteriühendus Barcelona lennujaamaga (ca poole tunnine reis), edaspidi ka Toulous’iga. Lisaks uuritakse koostöös Hispaaniaga uue rahvusvahelise lennujaama ehitamist Andorra piiri lähedale;
- tööandjasõbralik sotsiaalkindlustussüsteem, sotsiaalmaksu suurus on 18% töötaja palgast, millest 13% maksab tööandja ja 5% töötaja;
- Andorra keskmine maksukoormus on vaid pool Euroopa keskmisest.

Maksud

Andorras puudub nii üksikisiku kui ka ettevõtte tulumaks, mistõttu Andorra on atraktiivne riik ettevõtluseks. Euroopa Liiduga sõlmitud kokkuleppe täitmiseks on siiski kavas kehtestada mõõdukas ettevõttemaks. Ka käibemaks on madal. Riigi maksutulu laekub peamiselt tollimaksudest, pärandi- ja vara ülekannete/siirdamise maksustamisest, teenuste osutamise maksustamisest, tootmise maksustamisest ja Andorra territooriumil toimuvast kaupade töötlemisest. Kohalik omavalitsus kogub otseseid makse varalt, majandustegevuselt ja rendilt.

2006. aastast kehtivad 3 uut kaudset maksu, mille keskmiseks tasemeks on 4%:

- maks ettevõtete või füüsilisest isikust ettevõtjate poolt Andorras osutatud või Andorrast ostetud teenustele ;
- kaudne maks kaupade tootmisele ja töötlemisele Andorras;
- kaubandustegevuse kaudne maksustamine – sellega maksustatakse kaupade ja toodete müüki Andorra territooriumil.

Lühidalt areneb kaudne maksustamine prantsuse ja hispaania käibemaksusüsteemi põhimõtete suunas, jääb aga oma proportsioonidelt neist madalamaks.

Avaliku sektori poolt osutatud teenused on maksuvabad (meditsiin, sotsiaalteenused, sotsiaalkindlustus, haridus, sport).

Ettevõtlusreform

Valitsuse algatatud reformide I faasina võttis valituses 14. juunil 2006. a. vastu kolm seadust, mis peaksid jõustuma 2006. aasta lõpus:

Ettevõtlusseadus – kaasajastab ettevõtete juhtimist, mille läbi suureneb õiguskindlus. Seadus loob eelduse ettevõtte asutamise protsessi kiirenemiseks. Samuti muutub kontroll ettevõtete üle läbipaistvamaks, modernsemaks ning ettevõtte juhtimise põhimõtted harmoniseeritakse EL-ga.

Välisinvesteeringute seadus – avab Andorra ettevõtluse väliskapitalile. Ettevõtted, va põllumajandus, võivad uue seaduse kohaselt olla 100% väliskapitalil põhinevad (kehtiva seaduse järgi on lubatud maksimaalselt 33% osalus). Kaubanduses, ehituses, hotellinduses ja kinnisvarasektoris avatakse ettevõtted väliskapitalile 49,9% ulatuses (kehtiva seaduse järgi lubatud osalus on samuti 33%), ning järkjärguliselt toimub edasine liberaliseerimine.

Raamatupidamise seadus – kohustab kõiki ettevõtteid pidama arvestust Euroopa ja rahvusvaheliste standardite järgi.

2007. aastal on kavas võtta vastu ettevõttemaksu seadus ja auditeerimisseadus. Lisaks plaanib valitsus uut patendiseadust, et tagada intellektuaalomandi parem kaitse.

Ettevõtluse Uuendamise Büroo

Ettevõtluse Uuendamise Büroo (OIE – Oficina per a la Innovació Empresarial) loodi 2006. aastal eesmärgiga toetada ettevõtete loomist Andorras. Samuti aitab OIE välisfirmasid kohaneda ja toime tulla Andorra ettevõtluskliimas, st. abistatakse ettevõtte asutamisel ja arendamisel. Sel eesmärgil on loodud nõunike/konsultantide (advokaatide, juristide, ökonomistide ja maksuekspertide jne) võrgustik. OIE ülesanneteks on mh. ettevõtluse mitmekesistamine, ettevõtete toetamine rahvusvahelistumisel, nende konkurentsivõime parandamisel innovatsiooni ja teadusuuringute rakendamise kaudu, uute finantseerimisallikate leidmisel ja uute strateegiate arendamisel.

Osutatakse järgmisi teenuseid:

- dokumentide ettevalmistamine, koostamine;
- koolitus (erinevad seminarid);
- projektijuhtimine – aidatakse arendada projekte Andorras;
- majandus- ja rahandusjärelvalve;
- info haldustoimingute kohta.

## [redigeeri] Välislingid

Artikliga seotud multimeediafaile Wikimedia Commonsis:
Andorra

- Andorra Turismibüroo (inglise keeles)

Välja otsitud andmebaasist "http://et.wikipedia.org../../../a/n/d/Andorra.html"

Kategooriad: Euroopa maad | Andorra

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Afrikaans
- አማርኛ
- Anglo Saxon
- العربية
- Aragonés
- ܐܪܡܝܐ
- Arpetan
- Asturianu
- Azərbaycan
- Bahasa Indonesia
- Bahasa Melayu
- বাংলা
- Bân-lâm-gú
- Basa Jawa
- Беларуская
- Беларуская (тарашкевіца)
- Bosanski
- Brezhoneg
- Български
- Català
- Cebuano
- Чăвашла
- Česky
- Cymraeg
- Dansk
- Deitsch
- Deutsch
- Ekakairũ Naoero
- Ελληνικά
- English
- Español
- Esperanto
- Euskara
- فارسی
- Føroyskt
- Français
- Frysk
- Furlan
- Gaeilge
- Gàidhlig
- Galego
- 한국어
- Հայերեն
- हिन्दी
- Hornjoserbsce
- Hrvatski
- Ido
- Ilokano
- Interlingua
- Íslenska
- Italiano
- עברית
- Kapampangan
- ქართული
- Қазақша
- Kernewek
- Kiswahili
- Kreyòl ayisyen
- Kurdî / كوردی
- Latina
- Latviešu
- Lëtzebuergesch
- Líguru
- Lietuvių
- Limburgs
- Lingála
- Lojban
- Magyar
- Македонски
- Malti
- Nahuatl
- Nederlands
- नेपाली
- 日本語
- Нохчийн
- ‪Norsk (bokmål)‬
- ‪Norsk (nynorsk)‬
- Novial
- Occitan
- Uyghurche‎ / ئۇيغۇرچە
- O'zbek
- پښتو
- ភាសាខ្មែរ
- Piemontèis
- Plattdüütsch
- Polski
- Português
- Română
- Rumantsch
- Runa Simi
- Русский
- Sámegiella
- संस्कृत
- Sardu
- Scots
- Shqip
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Svenska
- Tagalog
- Tetun
- ไทย
- Tiếng Việt
- Тоҷикӣ
- Tok Pisin
- Türkçe
- Удмурт
- Українська
- Vèneto
- Volapük
- Võro
- Winaray
- ייִדיש
- Yorùbá
- 粵語
- Zazaki
- Žemaitėška
- 中文